Държавен вестник, бр. 25, 2012 г., стр. 117

БРОЙ  25	
Д Ъ Р Ж А В Е Н  В Е С Т Н И К 	
СТР.  117  
й) информация за местоположението на 
аварийно изхвърляне на радиоактивни матери-
али в атмосферата със значение за полетите на 
ВС, включваща символа на радиоактивност на 
мястото на аварията и встрани – символа на 
радиоактивност, географската ширина/дължина, 
датата и времето на аварията и напомняне на 
потребителите да проверят за NOTAM за съот-
ветния район.
Забележка 1. Прогнозите за значими метеоро-
логични явления за средни нива включват също 
посочената по-горе информация.
Забележка 2. Прогнозите за значими мете-
орологични явления за ниски нива (полетни 
нива под 100) са включени в приложение № 3 
(Технически изисквания за аеронавигационните 
метеорологични прогнози).
2.5. В прогнозите SIGWX се включват метео-
рологични явления по следните критерии:
а) явленията по т. 2.3, букви „а“ до „е“ се 
включват само ако се очаква да се появят между 
долното и горното ниво на прогнозата SIGWX;
б) съкращението „CB“ се включва само ако 
се отнася до появяване или очакване за поява 
на купесто-дъждовни облаци:
1) засягат се области с максимално простран-
ствено покритие 50 % или повече от съответната 
област;
2) по протежение на линия с малко или без 
разстояние между отделните облаци;
3) вградени в облачни слоеве или скрити от 
намалена видимост;
в) с включването на „CB“ се подразбира 
включването на всички метеорологични явления, 
нормално свързани с купесто-дъждовна облачност, 
т.е. гръмотевична буря, умерено или силно обле-
дяване, умерена или силна турбулентност и град;
г) където вулканично изригване или аварийно 
изхвърляне на радиоактивни материали в атмос-
ферата е причина за включването на символите 
за вулканична активност или за радиоактивност 
в прогнозата SIGWX, се включват и съответните 
височини, до които стълбът пепел или радиоак-
тивният материал е достигнал или се очаква да 
достигне, и
д) в случай на едновременно или частично 
припокриващо се събитие по т. 2.3, букви „а“, 
„и“ и „й“ най-висок приоритет се дава на това 
по „и“, следвано от „й“ и „а“; символът на съ-
битието с най-висок приоритет се поставя на 
местоположението му и се използва стрелка за 
връзка на местоположението на другото(другите) 
събитие(я) със съответните символи или текстово 
съобщение.
2.6. Метеорологичните служби на ДАНО, които 
използват BUFR данни от СЦЗП, го известяват 
незабавно при откриване или докладване на зна-
чими несъответствия по отношение на прогноза 
SIGWX по отношение на:
а) обледяване, турбулентност, купесто-дъж-
довна облачност, която е скрита, честа, вградена, 
или се наблюдава шквалова линия и пясъчна/
прашна буря, и
б) вулканично изригване или аварийно изхвър-
ляне на радиоактивни материали в атмосферата 
със значение за полетите на ВС.
Световният център за зонални прогнози, по-
лучавайки съобщението, потвърждава неговото 
приемане до подателя заедно с кратък коментар 
върху доклада и предприетите действия, използ-
вайки същите средства за комуникация, каквито 
е използвал подателят.
3. Консултативен център за вулканична пепел 
(Volcanic ash advisory centre (VAAC)
3.1. Консултативната информация за вулка-
нична пепел се разпространява във вид на явен 
текст със съкращения с използване на одобрените 
от ICAO съкращения и числени стойности. При 
невъзможност да се използват одобрените от 
ICAO съкращения се използва английски явен 
текст със съкращения.
3.2.  Когато консултативната информация за 
вулканична пепел се изготвя в графичен формат, 
той е във вида, показан в приложение № 7, и се 
разпространява:
а) в преносим графичен формат PNG;
б) в кодова форма BUFR при обмен в бинарен 
формат.
Приложение № 9 
към чл. 128
Технически изисквания за информация за орга-
ните за ОВД, службите за търсене и спасяване 
и за аеронавигационна информация
Техническите изисквания конкретизират ае-
ронавигационното метеорологично обслужване 
и видовете информация, предоставяна на орга-
ните за ОВД, службите за търсене и спасяване 
и службите за аеронавигационна информация, 
както и задълженията на длъжностните лица 
при тази дейност, в съответствие с глава девета 
от наредбата.
Информацията, необходима на органите за 
ОВД, службите за търсене и спасяване и службите 
за аеронавигационна информация, се предоставя 
от съответната летищна метеорологична служба 
или метеорологична служба за следене.
1. Информация за органите за ОВД
1.1. Информация, предоставяна на летищната 
контролна кула.
Метеорологичната информация, която се 
предоставя на летищната контролна кула от 
съответната летищна метеорологична служба, 
се определя според необходимостта и включва:
а) локални редовни и специални сведения и 
сведения в кодова форма METAR/SPECI, летищни 
прогнози TAF, тренд-прогнози и техните корекции 
за съответното летище;
б) информации SIGMET и AIRMET, преду-
преждения и сигнали за срез на вятъра и летищни 
предупреждения;
в) допълнително договорена метеорологична 
информация, като прогнози за приземния вятър 
за определяне на евентуални промени на използ-
ваемите писти за излитане и кацане и др.;
г) информация за облак от вулканична пепел, 
за който не е издадена информация SIGMET;
д) информация за вулканична активност и/
или вулканично изригване.
1.2. Информация, предоставяна на органа за 
контрол на подхода.
Метеорологичната информация, която се 
предоставя на органа за контрол на подхода от 
съответната летищна метеорологична служба, се 
определя от необходимостта и включва: